### NN 126/2025 (3.10.2025.), Zakon o izmjenama Zakona o pružanju usluga u turizmu

HRVATSKI SABOR

1813

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PRUŽANJU USLUGA U TURIZMU

Proglašavam Zakon o izmjenama Zakona o pružanju usluga u turizmu, koji je Hrvatski sabor donio na sjednici 26. rujna 2025.

Klasa: 011-02/25-02/72
 Urbroj: 71-10-01/1-25-2
 Zagreb, 1. listopada 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O PRUŽANJU USLUGA
 U TURIZMU

Članak 1.

U Zakonu o pružanju usluga u turizmu (»Narodne novine«, br. 130/17., 25/19., 98/19., 42/20. i 70/21.) u članku 69. stavak 2. mijenja se i glasi:

»(2) Usluge turističkog vodiča može pružati državljanin Republike Hrvatske, državljanin druge države ugovornice Ugovora o Europskom gospodarskom prostoru i državljanin države članice Organizacije za ekonomsku suradnju i razvoj (OECD) i države pristupnice Kodeksa o liberalizaciji kretanja kapitala i Kodeksa o liberalizaciji nevidljivih transakcija koji ispunjava uvjete za turističkog vodiča propisane ovim Zakonom.«.

Stavci 3. i 4. brišu se.

Dosadašnji stavak 5. postaje stavak 3.

Članak 2.

Naslov iznad članka 70. mijenja se i glasi: »Pružanje usluga na području Republike Hrvatske te na ili u zaštićenim cjelinama (lokalitetima)«.

Članak 70. mijenja se i glasi:

»(1) Turistički vodič ako položi opći dio stručnog ispita za turističkog vodiča, može pružati usluge na području Republike Hrvatske, osim na ili u zaštićenim cjelinama (lokalitetima).

(2) Na ili u zaštićenim cjelinama (lokalitetima) turistički vodič može pružati usluge ako položi posebni dio stručnog ispita za zaštićene cjeline (lokalitete).

(3) Turističkom vodiču koji traži priznavanje inozemnih stručnih kvalifikacija u svrhu ostvarivanja prava na poslovni nastan za pružanje usluga turističkog vodiča, postojanje obveze i opseg polaganja stručnog ispita utvrđuje se u postupku koji se provodi u skladu s propisom kojim se uređuje priznavanje inozemnih stručnih kvalifikacija za pružanje usluga turističkih vodiča.

(4) Turistički vodič državljanin države ugovornice Ugovora o Europskom gospodarskom prostoru i Švicarske Konfederacije može privremeno i povremeno pružati usluge turističkog vodiča na području Republike Hrvatske sukladno propisu kojim se uređuju uvjeti za priznavanje inozemnih stručnih kvalifikacija za pružanje usluga turističkih vodiča.

(5) Iznimno od stavka 4. ovoga članka, turistički vodič državljanin druge države ugovornice Ugovora o Europskom gospodarskom prostoru i Švicarske Konfederacije na ili u zaštićenim cjelinama (lokalitetima) vezanim uz Domovinski rat koji su zaštićeni propisom kojim se uređuje popis zaštićenih cjelina (lokaliteta) može privremeno i povremeno pružati usluge turističkog vodiča ako položi posebni dio stručnog ispita za te zaštićene cjeline (lokalitete).

(6) Ministar pravilnikom propisuje popis zaštićenih cjelina (lokaliteta) umjetničke, arheološke i/ili povijesne baštine te lokalitete vezane uz Domovinski rat, uz prethodno mišljenje ministara nadležnih za kulturu, branitelje i poslove zaštite prirode.

(7) Ministar pravilnikom propisuje uvjete za priznavanje inozemnih stručnih kvalifikacija u Republici Hrvatskoj za pružanje usluga turističkih vodiča, sukladno zakonu kojim je uređeno priznavanje inozemnih stručnih kvalifikacija.«.

Članak 3.

U članku 104. stavku 1. podstavak 1. mijenja se i glasi:

» – fizička osoba iz članka 69. stavka 2. ovoga Zakona pruža usluge turističkog vodiča suprotno odredbi članka 73. stavka 1. ovoga Zakona«.

Podstavak 3. mijenja se i glasi:

» – fizička osoba državljanin države koja nije državljanin države ugovornice Ugovora o Europskom gospodarskom prostoru i državljanin države članice Organizacije za ekonomsku suradnju i razvoj (OECD) i države pristupnice Kodeksa o liberalizaciji kretanja kapitala i Kodeksa o liberalizaciji nevidljivih transakcija pruža usluge turističkog vodiča suprotno odredbi članka 69. stavka 2. ovoga Zakona«.

Podstavak 5. mijenja se i glasi:

» – fizička osoba državljanin druge države ugovornice Ugovora o Europskom gospodarskom prostoru i Švicarske Konfederacije privremeno i povremeno pruža usluge turističkog vodiča na ili u zaštićenim cjelinama (lokalitetima) suprotno odredbi članka 70. stavka 4. ovoga Zakona«.

Članak 4.

U članku 107. stavku 1. riječi: »od 5000,00 do 30.000,00 kuna« zamjenjuju se riječima: »od 660,00 do 3980,00 eura«.

Točka 37. mijenja se i glasi:

»37. pruža usluge turističkog ronjenja suprotno članku 96. stavku 4. ovoga Zakona vezano uz primjenu članka 93. stavka 1. (članak 96. stavak 4.)«.

U stavku 2. riječi: »od 3000,00 do 10.000,00 kuna« zamjenjuju se riječima: »od 390,00 do 1320,00 eura«.

U stavku 3. riječi: »od 15.000,00 do 90.000,00 kuna« zamjenjuju se riječima »od 1990,00 do 11.940,00 eura«.

U stavku 4. riječi: »od 2000,00 kuna« zamjenjuju se riječima: »od 260,00 eura«, a riječi: »od 1500,00 kuna« zamjenjuju se riječima: »od 190,00 eura«.

Članak 5.

U članku 108. stavku 1. riječi: »od 3000,00 do 20.000,00 kuna« zamjenjuju se riječima: »od 390,00 do 2650,00 eura«.

U stavku 2. riječi: »od 2500,00 do 8000,00 kuna« zamjenjuju se riječima: »od 330,00 do 1060,00 eura«.

U stavku 3. riječi: »od 2000,00 do 5000,00 kuna« zamjenjuju se riječima: »od 260,00 do 660,00 eura«.

U stavku 4. riječi: »od 6000,00 do 40.000,00 kuna« zamjenjuju se riječima: »od 790,00 do 5300,00 eura«.

U stavku 5. riječi: »od 1500,00 kuna« zamjenjuju se riječima: »od 190,00 eura«, a riječi: »od 1000,00 kuna« zamjenjuju se riječima: »od 130,00 eura«.

Članak 6.

U članku 109. stavku 1. riječi: »od 2500,00 do 15.000,00 kuna« zamjenjuju se riječima: »od 330,00 do 1990,00 eura«.

U stavku 2. riječi: »od 2000,00 do 5000,00 kuna« zamjenjuju se riječima: »od 260,00 do 660,00 eura«.

U stavku 3. riječi: »od 1500,00 do 4000,00 kuna« zamjenjuju se riječima: »od 190,00 do 530,00 eura«.

U stavku 4. riječi: »od 5000,00 do 30.000,00 kuna« zamjenjuju se riječima: »od 660,00 do 3980,00 eura«.

U stavku 5. riječi: »od 1250,00 kuna« zamjenjuju se riječima: »od 160,00 eura«, riječi: »od 1000,00 kuna« zamjenjuju se riječima: »od 130,00 eura«, a riječi: »od 750,00 kuna« zamjenjuju se riječima: »od 90,00 eura«.

Članak 7.

U članku 110. stavku 1. riječi: »od 2000,00 do 10.000,00 kuna« zamjenjuju se riječima: »od 260,00 do 1320,00 eura«.

Točka 2. mijenja se i glasi:

»2. organizira putovanja (paket-aranžman i izlet), a da tijekom cijelog putovanja ne koristi najmanje jednog voditelja putovanja koji ispunjava propisane uvjete, za svaku grupu od 15 do 75 putnika, ili ako za razgledavanje zaštićenih cjelina (lokaliteta) ne koristi usluge turističkog vodiča iz članka 69. stavka 2. odnosno osobe iz članka 69. stavka 3. ovoga Zakona (članak 24.)«.

U stavku 2. riječi: »od 1.500,00 do 3.000,00 kuna« zamjenjuju se riječima: »od 190,00 do 390,00 eura«.

U stavku 3. riječi: »od 1000,00 do 2000,00 kuna« zamjenjuju se riječima: »od 130,00 do 260,00 eura«.

U stavku 4. riječi: »od 4000,00 do 20.000,00 kuna« zamjenjuju se riječima: »od 530,00 do 2650,00 eura«.

U stavku 5. riječi: »od 1000,00 kuna« zamjenjuju se riječima: »od 130,00 eura«, riječi: »od 750,00 kuna« zamjenjuju se riječima: »od 90,00 eura«, a riječi: »od 500,00 kuna« zamjenjuju se riječima: »od 60,00 eura«.

Članak 8.

U članku 111. stavku 1. riječi: »od 2000,00 do 8000,00 kuna« zamjenjuju se riječima: »od 780,00 do 2120,00 eura«.

Točka 2. mijenja se i glasi:

»2. kao državljanin druge države ugovornice Ugovora o Europskom gospodarskom prostoru ili Švicarske Konfederacije privremeno i povremeno pruža usluge turističkog vodiča na području Republike Hrvatske suprotno posebnim propisima kojima se uređuje priznavanje inozemnih stručnih kvalifikacija za pružanje usluga turističkih vodiča (članak 70. stavak 4.)«.

Točka 3. mijenja se i glasi:

»3. kao državljanin druge države ugovornice Ugovora o Europskom gospodarskom prostoru ili Švicarske Konfederacije privremeno i povremeno pruža usluge turističkog vodiča na ili u zaštićenim cjelinama (lokalitetima) bez položenog posebnog dijela stručnog ispita za zaštićene cjeline (lokalitete) vezane uz Domovinski rat (članak 70. stavak 5.)«.

U stavku 2. riječi: »od 4000,00 do 16.000,00 kuna« zamjenjuju se riječima: »od 1560,00 do 4240,00 eura«.

U stavku 3. riječi: »od 1000,00 kuna« zamjenjuju se riječima: »od 390,00 eura«.

Članak 9.

U članku 112. stavku 1. riječi: »od 1200,00 kuna« zamjenjuju se riječima: »od 150,00 eura«.

U stavku 2. riječi: »od 2400,00 kuna« zamjenjuju se riječima: »od 310,00 eura«.

U stavku 3. riječi: »od 600,00 kuna« zamjenjuju se riječima: »od 70,00 eura«.

Članak 10.

U članku 112.a stavku 1. riječi: »od 5000,00 do 30.000,00 kuna« zamjenjuju se riječima: »od 660,00 do 3980,00 eura«.

U stavku 2. riječi: »od 3000,00 do 10.000,00 kuna« zamjenjuju se riječima: »od 390,00 do 1320,00 eura«.

U stavku 3. riječi: »od 15.000,00 do 90.000,00 kuna« zamjenjuju se riječima: »od 1990,00 do 11.940,00 eura«.

Članak 11.

U članku 112.b stavku 1. riječi: »od 5000,00 do 30.000,00 kuna« zamjenjuju se riječima: »od 660,00 do 3980,00 eura«.

U stavku 2. riječi: »od 5000,00 do 30.000,00 kuna« zamjenjuju se riječima: »od 660,00 do 3980,00 eura«.

U stavku 3. riječi: »od 3000,00 do 10.000,00 kuna« zamjenjuju se riječima: »od 390,00 do 1320,00 eura«.

U stavku 4. riječi: »od 15.000,00 do 90.000,00 kuna« zamjenjuju se riječima: »od 1990,00 do 11.940,00 eura«.

PRIJELAZNE I ZAVRŠNE ODREDBE

Članak 12.

Postupci započeti sukladno Zakonu o pružanju usluga u turizmu (»Narodne novine«, br. 130/17., 25/19., 98/19., 42/20. i 70/21.) dovršit će se prema odredbama toga Zakona.

Članak 13.

(1) Osoba iz članka 69. stavka 3. Zakona o pružanju usluga u turizmu (»Narodne novine«, br. 130/17., 25/19., 98/19., 42/20. i 70/21.) koja do dana stupanja na snagu ovoga Zakona prijavi za polaganje ili položi opći dio stručnog ispita odnosno posebni dio stručnog ispita za turističkog vodiča, može ishoditi rješenje o ispunjavanju uvjeta za pružanje usluga turističkog vodiča prema odredbama toga Zakona sukladno položenim stručnom ispitu i pružati usluge turističkog vodiča sukladno ishođenom rješenju.

(2) Osoba iz članka 69. stavka 3. Zakona o pružanju usluga u turizmu (»Narodne novine«, br. 130/17., 25/19., 98/19., 42/20. i 70/21.) koja je do dana stupanja na snagu ovoga Zakona ishodila rješenje o ispunjavanju uvjeta za pružanje usluga turističkog vodiča nastavlja pružati usluge sukladno ishođenom rješenju.

Članak 14.

Pravilnike iz članka 70. stavaka 6. i 7. koji su izmijenjeni člankom 2. ovoga Zakona ministar će donijeti u roku od 60 dana od dana stupanja na snagu ovoga Zakona.

Članak 15.

(1) Do dana stupanja na snagu pravilnika iz članka 70. stavka 6. koji je izmijenjen člankom 2. ovoga Zakona na snazi ostaje Pravilnik o popisu turističkih cjelina (lokaliteta) po županijama (»Narodne novine«, br. 76/08.).

(2) Do dana stupanja na snagu pravilnika iz članka 70. stavka 7. koji je izmijenjen člankom 2. ovoga Zakona ostaje na snazi Pravilnik o priznavanju inozemnih stručnih kvalifikacija turističkog vodiča i voditelja poslova turističke agencije (»Narodne novine«, br. 58/19. i 28/20.).

Članak 16.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/25-01/69
 Zagreb, 26. rujna 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.